**OnePlus 5** on OnePlussan valmistama älypuhelin, joka on OnePlus 3T:n seuraaja.

Julkistus
---------

OnePlus vahvisti 5. toukokuuta 2017 OnePlus 3T:n seuraajan nimen olevan OnePlus 5 ja ilmoitti sen ilmestyvän kesällä. OnePlus ei käyttänyt nimeä OnePlus 4, koska numeroa neljä pidetään Aasiassa yleisesti onnettomuuden lukuna. OnePlus lopetti OnePlus 5:n edeltäjän myynnin omassa verkkokaupassaan 1. kesäkuuta. OnePlus 5:n julkistustilaisuus alkoi 20. kesäkuuta 2017 kello 19.00 Suomen aikaa. Suomessa Elisalla on yksinoikeus OnePlus 5:n myyntiin kahden tämän edeltäjän tavoin. OnePlus 5:n myynti alkoi Suomessa 21. kesäkuuta kello 17.00 Elisan Helsingissä, Turussa, Tampereella ja Oulussa sijaitsevissa pop up -myymälöissä. Muualla maailmalla sitä alettiin myydä heti julkaisun jälkeen Tukholmassa, Amsterdamissa, Berliinissä, Pariisissa, Lontoossa ja New Yorkissa.

Ominaisuudet
------------

OnePlus 5 -puhelimessa on 5,5 tuuman AMOLED-näyttö, jonka tarkkuus on 1 920 × 1 080 pikseliä. Puhelimen takakuori on anodisoitua alumiinia. OnePlus 5:ssä on 16 megapikselin etukamera ja takana kaksoiskamera. OnePlus 5 -puhelimesta on saatavilla pienemmällä 64 gigatavun tallennustilalla ja kuuden gigatavun RAM-muistilla varustettu harmaa malli sekä suuremmalla 128 gigatavun tallennustilalla ja kahdeksan gigatavun RAM-muistilla varustettu musta malli. Sen järjestelmäpiiri on kahdeksanytiminen Qualcomm Snapdragon 835. OnePlus 5:n käyttöjärjestelmä on puhtaasta Androidista hieman kustomoitu OxygenOS, joka pohjautui puhelimen julkaisun aikaan Androidin Nougat-versioon. Puhelimessa on alalaidassa 3,5 millimetrin kuulokeliitäntä ja USB-C-paikka, jonka kautta puhelin ladataan. USB-C-liitäntää voi käyttää myös tiedonsiirtoon ja USB-kuulokkeiden käyttämiseen. OnePlus 5 -puhelimen voi ladata valmistajan omalla Dash Charge -pikalataustekniikalla. Puhelimen kiinteän akun kapasiteetti on 3 300 milliampeerituntia.

Lähteet
-------

1. 1 2 3 4 5 6  Lehtiniitty, Markus: Lisää tietoja OnePlus 5:stä saivat varmistuksen testisovelluksesta *Mobiili.fi*.  9.6.2017. Viitattu 10.6.2017.
2. 1 2  Lehtiniitty, Markus: OnePlussan seuraava puhelin on OnePlus 5 – tulossa "kesällä" *Mobiili.fi*.  5.5.2017. Viitattu 10.6.2017.
3. ↑  Lehtiniitty, Markus: OnePlus 3T:n myynti päättymässä kesäkuun alussa – poistuu seuraajan tieltä *Mobiili.fi*.  25.5.2017. Viitattu 10.6.2017.
4. ↑  Lehtiniitty, Markus: Nyt se on varmaa: OnePlus 5 julkistetaan 20. kesäkuuta – ja myyntiin Suomessa heti seuraavana päivänä *Mobiili.fi*.  6.6.2017. Viitattu 10.6.2017.
5. ↑  Uusi OnePlus 5 myyntiin 2 viikon päästä, yksinoikeus Elisalla *Puhelinvertailu*.  6.6.2017. Viitattu 10.6.2017.
6. ↑  OnePlus 5 Launch Events OnePlus. Viitattu 10.6.2017. (englanniksi)
7. 1 2 3 4 5  Pitkänen, Manu: Arvostelussa OnePlus 5 – Tiukkaa rautaa edullisesti *Puhelinvertailu*.  9.7.2017. Viitattu 25.11.2017.
8. 1 2 3  Kärkkäinen, Henrik: OnePlus 5 vastaan Honor 9 – kaksintaistelussa kuumimmat puhelimet *Digitoday*.  7.9.2017. Viitattu 25.11.2017.
9. 1 2  Vähäkainu, Matti: Kumpi kannattaa ostaa? Vertailussa OnePlus 5 ja OnePlus 5T *Puhelinvertailu*.  16.11.2017. Viitattu 25.11.2017.

Aiheesta muualla
----------------

* Viralliset valmistajat sivut
* Kattava arvostelu

|  |  |  |  |
| --- | --- | --- | --- |
| 

| * n
* k
* m
OnePlussan älypuhelimet |
| --- |
|  |
| 
* One
* 2
* X
* 3
* 3T
* 5
* 5T
* 6
* 6T
* 7
	+ Pro
* 7T
	+ Pro
* 8
	+ Pro
* Nord
* 9
	+ Pro

 |

 |